Folketing
2008-05-28

Så er det rigtigt, at vi når til de store, principielle diskussioner, men vi kan jo begynde med at plukke den frugt, der hænger lavt, og kan dermed sørge for, både at folks rettigheder bliver stillet stærkere, og at de, der har ophavsrettigheder, som de mener der er blevet krænket, også får en lettere administration. Vi kan ligesom begynde med at tage de point ind, inden vi går i gang med de store terrordiskussioner. Og det var der, jeg jo gerne ville have Enhedslisten med - i hvert fald på det første skridt. Så kan det være, at vi skiller på noget andet - fair nok, det gør vi såmænd nok endda - men jeg ville gerne have, at vi tog de første skridt sammen, for dem kunne man trods alt nok tage på tværs af partipolitikken.